พระราชกฤษฎีกาเปลี่ยนแปลงเขตเทศบาลเมืองกระบี่จังหวัดกระบี่พ.ศ. ๒๕๐๙ ภูมิพลอดุลยเดชป.ร.ให้ไว้ ณวันที่ ๒๕ พฤศจิกายน พ.ศ. ๒๕๐๙เป็นปีที่๒๑ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองกระบี่จังหวัดกระบี่ เพื่อความเหมาะสมแก่การบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองกระบี่จังหวัดกระบี่ พ.ศ. ๒๕๐๙มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลเมืองกระบี่จังหวัดกระบี่ ซึ่งกำหนดไว้ตามมาตรา ๔ แห่งพระราชกฤษฎีกาจัดตั้งเทศบาลเมืองกระบี่จังหวัดกระบี่ พุทธศักราช ๒๔๗๙ เสียใหม่ โดยมีเขต ดังต่อไปนี้ด้านเหนือ ตั้งแต่หลักเขตที่ ๑ซึ่งตั้งอยู่ห่างจากศูนย์กลางทางหลวงแผ่นดินหมายเลข ๔ ตอนพังงา - กระบี่ ตรงปากทางหลวงชนบทสายควนตอ - คลองจิหลาด ตามแนวเส้นตั้งฉาก๕๐๐ เมตร เป็นเส้นขนานกับทางหลวงแผ่นดินหมายเลข ๔ ตอนพังงา - กระบี่ และตอนกระบี่- ตรัง ไปทางทิศตะวันออก ถึงหลักเขตที่ ๒ซึ่งตั้งอยู่ห่างจากศูนย์กลางทางหลวงแผ่นดินหมายเลข ๔ ตอนกระบี่ - ตรัง ตรง กม. ๑๐๕.๘๐๐ตามแนวเส้นตั้งฉาก ๕๐๐ เมตรด้านตะวันออก จากหลักเขตที่ ๒ เป็นเส้นตรงไปทางทิศใต้ผ่านทางหลวงแผ่นดินหมายเลข ๔ ตอนกระบี่ - ตรัง ตรง กม. ๑๐๖ ถึงหลักเขตที่ ๓ซึ่งตั้งอยู่ริมแม่น้ำกระบี่ ฝั่งตะวันออกจากหลักเขตที่ ๓ เลียบตามริมแม่น้ำกระบี่ฝั่งตะวันออกไปทางทิศใต้ถึงหลักเขตที่ ๔ ซึ่งตั้งอยู่ปากคลองเกาะกลางฝั่งเหนือจากหลักเขตที่ ๔ เป็นเส้นตรงไปทางทิศใต้ ถึงหลักเขตที่ ๕ซึ่งตั้งอยู่ปากคลองเกาะกลางฝั่งใต้จากหลักเขตที่ ๕เลียบตามริมแม่น้ำกระบี่ฝั่งตะวันออกไปทางทิศใต้ ถึงหลักเขตที่ ๖ ซึ่งตั้งอยู่ห่างจากปากคลองเกาะกลางฝั่งใต้๑,๒๐๐ เมตรด้านใต้ จากหลักเขตที่ ๖ เป็นเส้นตรงไปทางทิศตะวันตก ถึงหลักเขตที่๗ ซึ่งตั้งอยู่ปากคลองนาวฝั่งเหนือจากหลักเขตที่ ๗ เลียบตามริมคลองนาวฝั่งเหนือไปทางทิศตะวันตกถึงหลักเขตที่ ๘ ซึ่งตั้งอยู่ริมถนนคลองหินฟากตะวันตกจากหลักเขตที่ ๘ เป็นเส้นตรงไปทางทิศตะวันตกเฉียงเหนือถึงหลักเขตที่ ๙ ซึ่งตั้งอยู่ห่างจากศูนย์กลางทางหลวงจังหวัดหมายเลข ๔๐๓๔ตอนปากน้ำ - เขาทอง ตรงปากถนนอิศรา ตามแนวเส้นตั้งฉาก ๓๑๐ เมตรด้านตะวันตก จากหลักเขตที่ ๙เป็นเส้นขนานกับทางหลวงจังหวัดหมายเลข ๔๐๓๔ ตอนปากน้ำ - เขาทองและทางหลวงชนบทสายควนตอ - คลองจิหลาด ไปทางทิศตะวันตกเฉียงเหนือ ถึงหลักเขตที่ ๑๐ซึ่งตั้งอยู่ห่างจากศูนย์กลางทางหลวงชนบท สายควนตอ คลองจิหลาด ตรงปากทางตามแนวเส้นตั้งฉาก ๓๑๐ เมตรจากหลักเขตที่ ๑๐ เป็นเส้นตรงไปทางทิศตะวันออกเฉียงเหนือบรรจบหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพล ถนอม กิตติขจรนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาเปลี่ยนแปลงเขตเทศบาลเมืองกระบี่จังหวัดกระบี่ พ.ศ. ๒๕๐๙(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากท้องถิ่นทั้งในเขตและนอกเขตเทศบาลเมืองกระบี่ จังหวัดกระบี่ ได้เจริญขึ้นทางด้านเหนือตอนนอกเขตเทศบาลมีชุมนุมชนอยู่หนาแน่น จึงสมควรขยายเขตเทศบาลเมืองกระบี่จังหวัดกระบี่ เพื่อประโยชน์ในการบริหารกิจการและการทะนุบำรุงท้องถิ่นต่อไปปิติวรรณ/ปรับปรุง๖ มีนาคม ๒๕๖๓อรญา/ตรวจ๑๘ มีนาคม ๒๕๖๓[๑] ราชกิจจานุเบกษา เล่ม ๘๓/ตอนที่ ๑๐๙/ฉบับพิเศษ หน้า ๑๐/๑ ธันวาคม๒๕๐๙